钦定古今图书集成/理学汇编/字学典/第073卷 > 《赵希鹄洞天清录》 > 《真迹难存》
## 钦定古今图书集成/理学汇编/字学典/第073卷 > 《赵希鹄洞天清录》 > 《真迹难存》

世言“纸之精者可及千年”，今去二王才八百馀年，而
片纸无存，不独晋人。如唐世善书之迹，甫三百馀年，
亦希如星凤。何也？尝考其故，盖物之奇异者，常聚于
富贵有力之家，一经兵盗水火，则举群失之，非若他
物散落诸处，犹有存者。桓元之败，取法书名画，一夕
尽焚，所丧几何哉？良可悲也！